b'\n_START_ARTICLE_\nBaumkircherjev turn\n_START_SECTION_\nZgodovina\n_START_PARAGRAPH_\nGrad je leta 1342 sezidal Herhlin Kranspergar v bli\xc5\xbeini kamnitega mostu \xc4\x8dez reko Vipavo v obliki stolpastega gradu, verjetno tudi za obrambne namene. Ko je za iz oglejskih rok pre\xc5\xa1el v habsbur\xc5\xa1ko posest, so ga dobili Baumkircherji in takrat je dobil sedanje ime. V posesti rodbine je ostal do leta 1471, ko so njegovega lastnika, Andreja Baumkircherja, v Gradcu obglavili. Grad so zatem upravljali de\xc5\xbeelnokranjski oskrbniki in zakupniki. Od leta 1624 pa vse do konca prve svetovne vojne je bil grad v lasti rodbine Lanthieri. Danes je ohranjeno manj\xc5\xa1e poslopje, del obzidja s portalom in okrogli obrambni stolp.'